
CONSILIUL JUDEŢEAN
HOTĂRÂRE
pentru aprobarea Înțelegerii de cooperare între Județul Bistrița-Năsăud din România și Districtul Mecklenburgische-Seenplatte din Republica Federală Germania
Consiliul Judeţean Bistriţa-Năsăud, întrunit în şedinţă ordinară în data de 28.03.2017, în prezenţa a 29 consilieri judeţeni;
 
Având în vedere:

- expunerea de motive nr. IX/4670/24.03.2017 a Preşedintelui Consiliului Judeţean Bistriţa-Năsăud;


- raportul nr. IVd/4668/24.03.2017 al Direcţiei dezvoltare durabilă şi relaţii externe din cadrul Consiliului Județean Bistrița-Năsăud;


- avizul conform nr. H 2-2/51/23.03.2017 al Ministerului Afacerilor Externe, înregistrat la Consiliul Județean Bistrița-Năsăud sub nr. IX/4665/24.03.2017;
        - avizul de oportunitate nr. 29302/21.03.2017 al Ministerului Dezvoltării Regioanle, Administrației Publice și Fondurilor Europene, înregistrat la Consiliul Județean Bistrița-Năsăud sub nr. IX/4416/21.03.2017;

- prevederile art. 41 din Legea nr. 590/2003 privind tratatele, cu modificările și completările ulterioare;


- prevederile art. 11, alin. (3), art. 16 și art. 102, alin. (1) din Legea nr.215/2001 privind administraţia publică locală, republicată, cu modificările şi completările ulterioare;

- raportul nr. IBa/4897/28.03.2017 al Comisiei de administraţie;


- raportul nr. IBa/4899/28.03.2017 al Comisiei economice.

În temeiul prevederilor art. 11, alin. (3), art. 16, art. 91, alin. (1), lit. e), alin. (6), lit. c), art. 98, art. 102, alin. (1) şi art. 115 alin. (1) lit. c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE:
Art.1. Se aprobă încheierea Înțelegerii de cooperare între Județul Bistrița-Năsăud din România și Districtul Mecklenburgische-Seenplatte din Republica Federală Germania, conform Anexei care face parte integrantă din prezenta hotărâre.
Art.2. Se aprobă semnarea de către Președintele Emil Radu Moldovan, în numele Consiliului Județean Bistrița-Năsăud, a Înțelegerii de cooperare între județul Bistrița-Năsăud din România și Districtul Mecklenburgische-Seenplatte din Republica Federală Germania, în limba română și germană.

Art.3. Prezenta hotărâre a fost adoptată cu un număr de 29 voturi  «pentru».

Art.4. Cu ducerea la îndeplinire şi punerea în aplicare a prevederilor prezentei hotărâri se încredinţează Preşedintele Consiliului Judeţean Bistriţa-Năsăud şi Direcţia dezvoltare durabilă şi relaţii externe din cadrul Consiliului Judeţean Bistriţa-Năsăud.
Art.5. Prezenta hotărâre se comunică de către Serviciul administraţie şi relaţii publice cu:

·  Compartiment cabinet preşedinte;

·  Direcţia administraţie locală;

·  Direcţia economică;

·  Direcția dezvoltare durabilă şi relaţii externe;
·  Consiliul Districtural Mecklenburgische-Seenplatte din Republica Federală Germania;
·  Instituţia Prefectului judeţul Bistriţa-Năsăud.

PREŞEDINTE,

